অগ্রণী সাহিত্য -সাংস্কৃতিক সংসদ বিভিন্ন সময়ে সাহিত্য-সংস্কৃতি বিষয়ক বিভিন্ন আয়োজন করে থাকে তারই ধারাবাহিকতায় বাংলা সাহিত্যের অমর পুরুষ হুমায়ূন আহমেদ এর প্রয়াণের মাসে কবি সাকিব জামালের প্রস্তাবনায় ২৮ জুলাই,২০১৭, শুক্রবার অগ্রণী সাহিত্য -সাংস্কৃতিক সংসদের উদ্যোগে “হুমায়ূন স্মরণ” শীর্ষক শ্রদ্ধাঞ্জলি নিবেদন কর্মসূচী হুমায়ূন আহমেদ এরপ্রিয় চারণভূমি নুহাশপল্লীতে অনুষ্ঠিত হয়। অনুষ্ঠানের প্রথম পর্যায়ে সংসদের পক্ষ হতে হুমায়ূন আহমেদ এর সমাধিতে পুষ্পস্তবক অর্পণ করেন সংগঠনটির সকল সমন্বয়বৃন্দ । সংসদের উপস্থিত সকল সমন্বয়ক ও সদস্যগণ আন্তরিকতা, শ্রদ্ধাবনত চিত্তে বাংলা সাহিত্যের এই কালজয়ী প্রাণপুরুষ কে স্মরণ করেন।এরপর হুমায়ূন আহমেদ এর স্মৃতি বিজারিত নুহাশপল্লী ঘুরে দেখেন উপস্থিত সকলে এবং এসময় স্মৃতিচারণ করে শোনান নুহাশে কর্মরত হুমায়ূণ আহমেদ এর সংস্পর্শ ও স্নেহ পাওয়া কাছের লোকজন । মধ্যাহ্নভোজ পরবর্তী অনুষ্ঠানের দ্বিতীয় পর্যায়ে হুমায়ূন আহমেদ এর সৃষ্টিকর্ম নিয়ে উপস্থিত সকলে সংক্ষিপ্ত বক্তব্য পেশ করেন। বাংলার বই পিপাসু মানুষের হৃদয়ে তার সৃষ্টি মিসির আলী, হিমু, রূপা চরিত্রের নানান দিক সূক্ষভাবে বিশ্লেষণ এই আলোচনার মাধ্যমে ফুঁটে ওঠে। হুমায়ূন আহমেদ এর কালজয়ী বাউন্ডুলে চরিত্র” হিমু” বেশে সকল সদস্য হলুদ পাঞ্জাবী পরিধান করে এই অনুষ্ঠানে অংশগ্রহন করেন।যা দেখে হুমায়ূন স্যারের একান্ত ভক্ত এবং নুহাশে কর্মরত মোশারফ হোসেন বেশ আবেগ আপ্লুত হয়ে যান এবং বলেন স্যার (হুমাযূন আহমেদ) এই দৃশ্য যদি দেখতেন তাহলে বেশ খুশি হতেন , এরপর তিনি একটি রহস্যময়ী কথা বলেন , ” হিমুদের অনেক ক্ষমতা আছে , আপনারা এখানে বারবার আসবেন । ” কর্মসূচির এক পর্যায়ে সংসদের ভবিষ্যৎ করণীয়, সাংগঠনিক কাঠামো, গঠনতন্ত্র নিয়ে বিশদ আলোচনা হুমায়ূন আহমেদ এর বৃষ্টিবিলাসে অনুষ্ঠিত হয় যেখানে উপস্থিত সবাই নিজ নিজ মত তুলে ধরেন। এর পর সাংস্কৃতিক অনুষ্ঠান শুরু হয় । হুমায়ূন আহমেদ নিয়ে নিজের লেখা কবিতা পাঠ করেন কবি সাকিব জামাল এবং হুমায়ূন আহমেদ এর সিনেমা, নাটক, টেলিফিল্ম এর ব্যবহৃত গান পরিবেশণ করেন সংসদের সম্বনয়ক মায়াবী কন্ঠের অধিকারী মাফুজার রহমান, ক্লোজআপখ্যাত কন্ঠশিল্পী ফরহাদ আহমেদ মিল্টন ও নুহাশপল্লির মোশারফ হোসেন এদের সংগত দেন গিটারিস্ট সাইদুর রহমান । এরই ফাঁকে কবি মফিজুল হক এর লেখা কবিতা আবৃত্তি করেন নাজমুল হুদা রবিন। হুমায়ুন আহমেদ এর ভালোবাসার প্রিয় প্রাঙ্গণ নুহাশপল্লীর বিভিন্ন স্পটে ফটোসেশনে আমন্ত্রণ জানিয়ে, অনুষ্ঠানে আগত সকল সদস্য কে আন্তরিক ধন্যবাদ জ্ঞাপনের মাধ্যমে সমাপ্তি ঘোষনা করেন সংগঠনের সমন্বয়ক তন্ময় সাগর।”হুমায়ূন স্মরণ ” অনুষ্ঠানটি সার্বিক উপস্থাপনায় ছিলেন কবি, গীতিকার, নাট্যব্যক্তিত্ব সাজ্জাদ হোসেন খান ।